07.05.2021

**Владимир Уйба сёрнитіс Эмиль Алиевкӧд Коми Республикаын мини-футбол сӧвмӧдӧм йылысь**

Талун, ода-кора тӧлысь 7 лунӧ, Коми Республикаса Юралысь Владимир Уйба аддзысьліс Россияса мини-футбол серти ассоциацияса президент Эмиль Алиевкӧд. Сёрнитісны республикаын мини-футбол, тшӧтш и кыдзи уна йӧза спорт сикас, сӧвмӧдӧм йылысь, Коми Республикаын футбол серти федерациялӧн да футбол клубъяслӧн Ассоциациякӧд ёртасьӧм йылысь, спорт юкӧнын социальнӧй проектъяс олӧмӧ пӧртӧм йылысь.

«Пыдди пуктана Эмиль Гуметович, нимкодь чолӧмавны Тіянӧс Коми Республикаын. Миян регион нималӧ спортсменъясӧн – олимпийскӧй чемпионъясӧн, олимпийскӧй ворсӧмъясын призёръясӧн, мирса чемпионъясӧн. Ми ёна сӧвмӧдам спорт. Мини-футболысь, кыдзи и мача хоккейысь, баскетболысь да спортлӧн мукӧд сикасысь, на лыдын лызьӧн котралӧм, варччӧм, окотапырысь ворсӧны челядь да том войтыр. Ми ёна отсалам сылы сӧвмыны, тшӧтш корам тайӧс вӧчны и социальнӧй уджъёртъясӧс. Колӧ уличвывса челядьӧс вайӧдны спортӧ, кӧні найӧ вермасны петкӧдлыны асьнысӧ. А мини-футбол буретш татшӧм спорт сикас, - и ӧтувъя, и быдӧнлӧн эм позянлун петкӧдлыны асьсӧ», - шуис Владимир Уйба.

«Коми Республика – торъялана регион: ӧтпырйӧ кык профессиональнӧй клуб ворсӧны национальнӧй чемпионатын. Сӧвмӧ челядьлы да том войтырлы мини-футбол, пӧртӧны олӧмӧ «Мини-футбол – школаӧ» да «Мини-футбол – вузъясӧ» уна йӧза проектъяс. Артмӧ аслыссяма пирамида, коді сетӧ позянлун быдтыны том войтырӧс, медым найӧ ичӧтсянь радейтісны мини-футбол. И «Новая генерация» командалӧн тайӧ сезонын 16 арӧсӧдз том йӧз пӧвстын Россияса первенствоын вермӧм ясыда петкӧдлӧ, мый регионын бӧрйӧма колана визь», - шуис Эмиль Алиев.

Регионъясын мини-футбол сӧвмӧм серти Россияса мини-футбол серти ассоциациялӧн выльмӧдӧм рейтингын Коми Республика босьтӧ 7 места, неуна кольччӧ Москва, Тюмень, Нижегородскӧй обласьтъясса командаясысь.

Республикаын нуӧдӧны мини-футболысь челядьлы да верстьӧяслы уна турнир. Сыктывкарын да Ухтаын ворсӧ 40-70 любительскӧй команда.

Коми Республикаын футбол сӧвмӧдӧмын медыджыд учреждение - «Футбол серти спорт школа» Коми Республикаса канму сьӧмкуд учреждение. Школасӧ восьтӧма 2004 воын. Талун сылӧн 601 быдтас. Регионса 7 муниципалитетын учреждение восьтӧма 7 юкӧн.

Школаса медбур спортсменъяс вуджӧны ворсны «Новая генерация» да «Ухта» командаяслӧн шӧр составӧ. Тайӧ командаясыс ворсӧны «Париматч – Суперлига» мини-футболысь Россияса Чемпионатъясын.

«Новая генерация» сыктывкарса команда кыкысь вӧлі полуфиналистӧн Россияса мини-футболлӧн Суперлигаын (ворсӧ сэні 12 во нин), а сідзжӧ вӧлі странаса Кубокын полуфиналистӧн. Таво «Новая генерация» лоис вермысьӧн 16 арӧсӧдз том йӧз пӧвстын Суперлигаын.

Удж серти аддзысьлӧм бӧрын Владимир Уйба да Эмиль Алиев волісны 2020-2021 воясся сезонын «Спортмастер-Юниорлига» 18 арӧсӧдз зонъяс пӧвстын мини-футболысь ставроссияса ордйысьӧмъяс тупкан да вермысьяслы да призёръяслы наградаяс сетан церемония вылӧ, коді вӧлі Сыктывкарса «Орбита» спорт комплексын.

Ордйысьӧмлысь Кубок босьтіс Нижегородскӧй обласьтса «Норман» команда, мӧд местаын лои Тюмень карысь «Тюмень» команда, коймӧдын – Сыктывкарса «Новая генерация».

«Коми Республикалы зэв нимкодь нуӧдны том йӧз пӧвстын татшӧм ыджыд турнир. Кодлыкӧ тайӧ вит луныс лои кодзула, кодлыкӧ эзджык мойвиис. Вермысьясӧс чолӧмала, а мӧдъяслы кӧсъя шуны, мый спортын тадзи овлӧ. Колӧ аддзыны тырмытӧмторъяс да выльысь и выльысь «босьтны» пьедестал. Сы вӧсна мый сӧмын удж да тренировкаяс отсӧгӧн позьӧ вермыны. Но став вылас видзӧдтӧг, кута лача, мый Коми Республикаын недыр олӧм йылысь тіян колясны сӧмын бур казьтылӧмъяс!», - чолӧмаліс ворсысьясӧс, призёръясӧс да вермысьясӧс Владимир Уйба.

Республикаса Юралысь сетіс «Новая генерация» командаса тренер Ярослав Поповлы аттьӧалана гижӧд да командалы козинъяс Суперлигаӧ пырысь командаясын 16 арӧсӧдз том йӧз пӧвстын мини-футболысь Россияса первенствоын вермӧмысь, коді вӧлі тавося урасьӧм тӧлысьӧ.

07.05.2021

**Владимир Уйба обсудил с Эмилем Алиевым вопросы развития мини-футбола в Республике Коми**

Сегодня, 7 мая, Глава Республики Коми Владимир Уйба провёл рабочую встречу с президентом Ассоциации мини-футбола России Эмилем Алиевым. Затронуты вопросы развития и популяризации мини-футбола в республике, в том числе как массового вида спорта, вопросы сотрудничества с Федерации футбола Республики Коми и футбольных клубов региона с Ассоциацией, реализации социальных проектов в области спорта.

«Уважаемый Эмиль Гуметович, рад приветствовать Вас в Республике Коми. Наш регион славится именитыми спортсменами – олимпийскими чемпионами, призёрами олимпийских игр, чемпионами мира. Мы уделяем повышенное внимание развитию спорта. Мини-футбол наряду с лыжами, хоккеем с мячом, плаванием, баскетболом и другими видами спорта пользуется в республике большой популярностью у детей и молодёжи. И мы его всячески поддерживаем, в том числе привлекая социальных партнёров. Для нас очень важно вовлечь ребят с улиц в спорт, в котором они могут себя проявить. А мини-футбол как раз такая игра – она и командная, и в то же время каждый может себя в ней показать», - отметил Владимир Уйба.

«Республика Коми – уникальный регион, он представлен сразу двумя профессиональными клубами в национальном чемпионате. Большое внимание уделяется детско-юношескому мини-футболу, развитию массовых проектов «Мини-футбол – в школу» и «Мини-футбол – в вузы». То есть, выстроена пирамида, которая позволяет эффективно воспитывать молодёжь, прививать им любовь к мини-футболу с раннего детства. И победа юношей «Новой генерации» в первенстве России для игроков не старше 16 лет в этом сезоне является ярким свидетельством того, что в регионе выбран верный курс», - заявил Эмиль Алиев.

В обновлённому рейтинге развития мини-футбола в регионах от Ассоциации мини-футбола России Республика Коми находится в числе лидеров, занимая 7-е место и совсем немного уступая такими признанным "грандам", как Московская, Тюменская, Нижегородская области.

В республике проводится большое количество детских и взрослых турниров по мини-футболу. В Сыктывкаре и Ухте в них участвуют от 40 до 70 любительских команд.

Действующим и ведущим учреждением по развитию футбола в Республике Коми является Государственное бюджетное учреждение Республики Коми «Спортивная школа по футболу». Школа создана в 2004 году. Сегодня её воспитанниками являются 601 человек. Учреждением открыты 7 отделений в 7 муниципальных образованиях в Республике Коми.

Лучшие спортсмены школы переходят в основные составы профессиональных команд «Новая генерация» и «Ухта», которые участвуют в регулярных Чемпионатах России по мини-футболу «Париматч – Суперлига».

Сыктывкарская команда «Новая генерация» – дважды полуфиналист российской мини-футбольной Суперлиги (является её постоянным участником на протяжении 12 лет), а также полуфиналист Кубка страны. В этом году команда «Новой генерации» стала победителем юношеской Суперлиги в возрастной группе до 16 лет.

После рабочей встречи Владимир Уйба и Эмиль Алиев приняли участие в церемонии закрытия Всероссийских соревнований по мини-футболу среди юношей до 18 лет «Спортмастер-Юниорлига» сезона 2020-2021 годов и награждения победителей и призёров, которая состоялась в универсальном спортивном комплексе «Орбита» города Сыктывкара.

Кубок соревнований завоевала команда «Норман» из Нижегородской области, на втором месте – команда «Тюмень» из города Тюмени, на третьем – «Новая генерация» из города Сыктывкара.

«Республике Коми очень почётно принимать такой представительный и серьёзный юношеский турнир. Для кого-то эти прошедшие пять жарких дней стали звёздными, кому-то немного не повезло. Первых я искренне поздравляю с заслуженным успехом, а другим хочу сказать, что в спорте так бывает. Надо просто проанализировать ошибки, которые были сделаны, и снова и снова штурмовать пьедестал, потому что только трудом и тренировками можно добиться победы. Но как бы ни завершился для вас этот турнир, надеюсь, что вы оставите о своем пребывании в Республике Коми только тёплые воспоминания!», - приветствовал участников, призёров и победителей первенства Владимир Уйба.

Глава Республики Коми вручил также благодарственное письмо тренеру «Новой генерации» Ярославу Попову и подарки членам команды за победу в Первенстве России по мини-футболу среди юношеских команд Суперлиги до 16 лет, которое прошло в феврале этого года.